
1.
A GYÓGYSZER NEVE

Tranexámsav Pharmacenter 100 mg/ml oldatos injekció

2.
MINŐSÉGI ÉS MENNYISÉGI ÖSSZETÉTEL

Tranexámsav Pharmacenter 100 mg/ml oldatos injekció: 

500 mg tranexámsav 5 ml oldatban ampullánként. 

Ismert hatású segédanyag(ok)
A segédanyagok teljes listáját lásd a 6.1 pontban.

3.
GYÓGYSZERFORMA

Oldatos injekció

Tiszta, színtelen oldat: pH: 6,5 – 8,0
4.
KLINIKAI JELLEMZŐK

4.1
Terápiás javallatok

A Tranexámsav Pharmacenter generalizált vagy helyi fibrinolysis következtében kialakult vérzések megelőzésére és kezelésére ajánlott felnőttek és 1 éves kor feletti gyermekek számára, az alábbi javallatok szerint:

· Generalizált vagy helyi fibrinolysis következtében kialakult vérzés, úgymint:

· Menorrhagia és metrorrhagia

· Gastrointestinalis vérzés

· Vizeletkiválasztó rendszerben jelentkező haemorrhagia, így a prosztata műtéteket követően vagy a húgyutakat érintő sebészeti beavatkozás kapcsán fellépő vérzés

· Fül-orr-gégészeti műtétek (adenoidectomia, tonsillectomia, foghúzás)

· Nőgyógyászati műtétek vagy nőgyógyászati rendellenességek

· Mellkasi és hasi műtétek vagy egyéb sebészeti nagy beavatkozások, mint például a cardiovascularis műtétek

· Fibrinolitikus kezelés következtében fellépő vérzés kezelése.

4.2
Adagolás és alkalmazás

Adagolás:

Felnőttek

Ha az orvos másképpen nem rendeli, az alábbi adagolás javasolt:

1.
Általános kezelés helyi fibrinolysis kezelésére: 
napi 0,5 g (1 darab 5 ml-es ampulla) és 1 g (2 darab 5 ml‑es ampulla) közötti tranexámsav lassú, intravénás injekció formájában (= 1 ml/perc), két vagy három részre elosztva.
2.
Általános kezelés generalizált fibrinolysis esetén: 
1 g (2 darab 5 ml‑es ampulla) tranexámsav lassú, intravénás injekció formájában (= 1 ml/perc) 6 vagy 8 óránként 15 mg/ttkg-nak megfelelően.

Vesekárosodás

Súlyos vesekárosodásban az akkumuláció veszélye miatt a tranexámsav alkalmazása ellenjavallt (lásd 4.3 pont). Enyhe vagy közepesen súlyos vesekárosodásban szenvedő betegek esetén a tranexámsav adagját a szérum kreatininszintnek megfelelően csökkenteni kell:

	Szérum kreatinin 
	iv. adag
	Alkalmazás

	mikromol/l
	mg/10 ml
	
	

	120‑249
	1,35‑2,82
	10 mg/ttkg
	12 óránként

	250‑500
	2,82‑5,65
	10 mg/ttkg
	24 óránként

	> 500
	> 5,65
	5 mg/ttkg
	24 óránként


Májkárosodás

Nem szükséges az adagot módosítani májkárosodás esetén.

Gyermekek és serdülők
Egy évesnél idősebb gyermekek esetében, a 4.1 pontban feltüntetett, jelenleg elfogadott javallatokban, az adagolás 20 mg/kg/nap tartományban javasolt. Ezekben az indikációkban azonban korlátozott adatok állnak rendelkezésre a hatásosságot, adagolást és biztonságosságot illetően.

Gyermekeknél a tranexámsav hatásossága, adagolása és biztonságossága szívsebészeti beavatkozás esetén nem teljesen megalapozott. A jelenleg rendelkezésre álló korlátozott adatok az 5.1 pontban találhatók.

Idősek

Az adag csökkentése nem szükséges, kivéve bizonyított veseelégtelenség esetén.

Az alkalmazás módja

Szigorúan csak lassú, intravénás injekció formájában alkalmazható.
A TRANEXÁMSAV KIZÁRÓLAG INTRAVÉNÁSAN ALKALMAZHATÓ, és tilos intrathecalisan vagy epiduralisan beadni (lásd 4.3 és 4.4 pont).
A TRANEXÁMSAV HELYTELEN ALKALMAZÁSI MÓDJÁBÓL EREDŐ HALÁLOS KIMENETELŰ GYÓGYSZERELÉSI HIBÁK KOCKÁZATÁNAK CSÖKKENTÉSE ÉRDEKÉBEN NYOMATÉKOSAN AJÁNLOTT A TRANEXÁMSAVAT TARTALMAZÓ 

FECSKENDŐK EGYÉRTELMŰ CÍMKÉZÉSE (lásd 4.3, 4.4 és 6.6 pont).
4.3 Ellenjavallatok

· A készítmény hatóanyagával, vagy a 6.1 pontban felsorolt bármely segédanyagával szembeni túlérzékenység.

· Akut vénás vagy artériás thrombosis (lásd 4.4 pont)

· Consumptiós coagulopathia miatti fibrinolyticus állapotok, kivéve azokat az eseteket, amikor a fibrinolyticus rendszer predomináns aktiválása akut, súlyos vérzés miatt következik be (lásd 4.4 pont)

· Súlyos vesekárosodás (akkumuláció veszélye)

· Convulsiók az anamnézisben

· Intrathecalis, epiduralis,  intraventricularis injekció és intracerebralis alkalmazás (agyödéma,  convulsiók és halál kockázata miatt)

4.4 Különleges figyelmeztetések és az alkalmazással kapcsolatos óvintézkedések
A javallatokat és az alkalmazás módját a fent leírtaknak megfelelően szigorúan be kell tartani:

· Az intravénás injekciót nagyon lassan kell beadni. 

· A tranexámsav intramuscularisan nem adható.

Convulsiók

Görcsrohamokról szóló eseteket jelentettek a tranexámsavval történő kezeléssel összefüggésben. Coronaria bypass graft (CABG) sebészeti beavatkozást követően fellépő görcsroham esetén a legtöbb bejelentés nagy adagú tranexámsav intravénás (iv.) injekcióként történő alkalmazásáról számolt be. Amennyiben az ajánlott alacsonyabb adagokat alkalmazták, az operációt követő görcsrohamok előfordulási gyakorisága megegyezett a nem kezelt betegekével.

Szemészeti rendellenességek

Fokozott figyelmet kell fordítani a szemészeti rendellenességekre, beleértve a látáskárosodást, homályos látást, károsodott színlátást, és amennyiben szükséges a kezelést meg kell szakítani. Tranexámsavval történő folyamatos és hosszú távú injekciós kezelés esetén rendszeres szemészeti vizsgálat (a szemvizsgálatokba beleértendő a látásélesség, színlátás, szemfenék és látótérvizsgálat) javasolt. Patológiás szemészeti elváltozás esetén, különösen retinabetegség esetén a kezelőorvosnak egyedileg, szakorvossal történő konzultációt követően kell döntenie a hosszú távú tranexámsav‑kezelés szükségességéről.

Haematuria

A húgyutak felső szakaszának vérzése esetén fennáll az urethra elzáródásának veszélye.

Thromboemboliás események

A tranexámsav alkalmazása előtt mérlegelni kell a thromboemboliás betegségekkel kapcsolatos kockázati tényezőket. Azon betegek esetén, akiknél korábban thromboemboliás esemény jelentkezett, vagy akiknél a családi anamnézisben fokozott a thromboemboliás események előfordulási valószínűsége (nagy kockázatú thrombophiliás betegek) a tranexámsav oldatos injekció csak alapos orvosi indokkal, hematológus szakemberrel történő konzultációt követően, szoros orvosi felügyelet mellett alkalmazható (lásd 4.3 pont). 

Orális fogamzásgátlót szedő betegek esetében, a fokozott thrombosis-veszély miatt, a tranexámsavat óvatosan kell alkalmazni (lásd 4.5 pont).

Disseminált intravascularis coagulatio

Disseminált intravascularis coagulatióban (DIC) szenvedő betegek esetén a legtöbb esetben a tranexámsav nem alkalmazható (lásd 4.3 pont). Amennyiben mégis tranexámsav alkalmazására kerül sor, az kizárólag azoknak adható, akiknél a fibrinolyticus rendszer predomináns aktiválása áll fenn akut, súlyos vérzés következtében. A hematológiai profil jellemzően a következőképpen alakul: csökkent euglobulin rögoldási idő; megnyúlt protrombinidő; csökkent fibrinogén plazmaszintek; V. és VIII. faktor, plazminogén fibrinolizin és alfa‑2‑makroglobulin plazmaszintek; normális P és P‑komplex plazmaszintek (a II faktor [protrombin], VII. és X. faktor), a fibrinogén lebontási termékek emelkedett plazmaszintje, normális vérlemezkeszám. Az előbbiekben leírtak alapján feltételezhető, hogy maga az alapbetegség nem befolyásolja ezen profil különböző elemeit. Fenti akut esetekben a tranexámsav egyszeri 1 g‑os adagja megfelelően kontrollálja a vérzést. DIC esetén a tranexámsav alkalmazása csak abban az esetben lehetséges, ha megfelelő hematológiai laboratóriumi körülmények és szakember áll rendelkezésre.
Akut veseelégtelenség kialakulása a post partum vérzés kezelésével összefüggésben

Akut vesekárosodás (beleértve a corticalis necrosist is) eseteit jelentették a szülés utáni vérzés kezelésére 2 g-nál (összdózis) nagyobb adagokban alkalmazott tranexámsavval kapcsolatban.

Így óvintézkedésként, és amiatt, hogy az ok-okozati összefüggést nem lehetett kizárni a tranexámsav alkalmazása és az akut vesekárosodás kialakulása között, a tranexámsav 2 g-nál (összdózis) nagyobb adagjait csak kellő óvatossággal szabad alkalmazni a szülést követő vérzés kezelésekor.
A helytelen alkalmazási módból eredő gyógyszerelési hibák kockázata
A Tranexámsav Pharmacenter kizárólag intravénásan alkalmazható. A Tranexámsav Pharmacenter intrathecalis, epiduralis, intraventricularis és intracerebralis alkalmazása ellenjavallt (lásd 4.3 pont). Súlyos, köztük halálos kimenetelű mellékhatásokat is jelentettek, amikor a tranexámsavat véletlenül intrathecalisan alkalmazták. Ezek közé tartozott a súlyos hátfájás, glutealis és alsó végtagi fájdalom, a myoclonus, a generalizált görcsrohamok, valamint a szívritmuszavarok előfordulása.
A Tranexámsav Pharmacenter megfelelő alkalmazási módjának biztosítása érdekében fokozott körültekintéssel kell eljárni. Az egészségügyi szakembereknek tisztában kell lenniük azzal, hogy fennáll a Tranexámsav Pharmacenter és más, injekció formájában alkalmazott készítmények összetévesztésének lehetősége, ami véletlen intrathecalis beadáshoz vezethet. Ez különösen vonatkozik azokra az injekciós készítményekre, amelyeket a tranexámsav alkalmazásával azonos beavatkozás során intrathecalisan alkalmaznak.
A Tranexámsav Pharmacenter készítményt tartalmazó fecskendők címkéjén egyértelműen fel kell tüntetni az intravénás alkalmazási módot.
4.5
Gyógyszerkölcsönhatások és egyéb interakciók

Interakciós vizsgálatokat nem végeztek. Antikoagulánsokkal történő egyidejű kezelés csak a szakterületen jártas orvos szigorú felügyelete mellett történhet. A haemostasisra ható gyógyszereket óvatosan kell alkalmazni tranexámsavval kezelt betegek esetén. Ösztrogén-kezeléshez hasonlóan elméletileg fennáll a rögképződés veszélye. A gyógyszer antifibrinolitikus hatását trombolitikummal antagonizálhatjuk.

4.6
Termékenység, terhesség és szoptatás

Fogamzóképes nőknek megfelelően hatékony fogamzásgátló módszert kell alkalmazniuk a kezelés ideje alatt.

Terhesség

A tranexámsav terhes nőknél történő alkalmazására vonatkozóan korlátozott mennyiségű információ áll rendelkezésre. Ennek megfelelően, bár állatkísérletek alapján teratogén hatása nincs, elővigyázatosságból az első trimeszterben a tranexámsav alkalmazása nem javasolt. 
Különböző haemorrhagiás állapotokban, a második és harmadik trimeszterben alkalmazott tranexámsavról rendelkezésre álló korlátozott klinikai tapasztalatok a magzat kilökődésére utaló hatást nem igazoltak. A tranexámsav alkalmazása az egész terhesség során csak abban az esetben javasolt, ha a várható előny felülmúlja a lehetséges kockázatot.
Szoptatás

A tranexámsav megjelenik az anyatejben; ezért szoptatás alatt adása nem ajánlott.

Termékenység

Nem állnak rendelkezésre klinikai adatok a tranexámsav termékenységre gyakorolt hatásairól.

4.7
A készítmény hatásai a gépjárművezetéshez és a gépek kezeléséhez szükséges képességekre

Nem vizsgálták a gépjárművezetéshez és a gépek kezeléséhez szükséges képességekre gyakorolt hatását.

4.8
Nemkívánatos hatások, mellékhatások

A klinikai vizsgálatokból és a forgalomba hozatalt követően szerzett tapasztalatokat szervrendszerek szerinti csoportosításban az alábbiakban soroljuk fel.

A mellékhatások táblázatos felsorolása

A jelentett nemkívánatos hatásokat az alábbi táblázatban tüntettük fel. A nemkívánatos hatásokat a MedDRA szerinti szervrendszeri csoportosításban soroljuk fel. Minden egyes szervrendszeren belül a nemkívánatos hatásokat előfordulási gyakoriságuk szerint tüntettük fel. Az egyes gyakorisági kategóriákon belül a mellékhatások csökkenő súlyosság szerint kerülnek megadásra.

Az előfordulási gyakoriságok értelmezése: nagyon gyakori (( 1/10), gyakori (( 1/100 ‑ < 1/10), nem gyakori (( 1/1000, ‑ < /100), ritka(( 1/10 000, ‑ < 1/1000), nagyon ritka (( 1/10 000), nem ismert (a gyakoriság a rendelkezésre álló adatokból nem állapítható meg).

	Szervrendszeri kategória
	Gyakoriság
	Nemkívánatos hatás

	A bőr és a bőralatti szövet betegségei és tünetei
	Nem gyakori
	· Allergiás dermatitis

	
	Nem ismert
	· Fix gyógyszerkiütés

	Emésztőrendszeri betegségek és tünetek
	Gyakori
	· Hasmenés

· Hányás

· Hányinger

	Idegrendszeri betegségek és tünetek
	Nem ismert
	· Convulsiók, főleg helytelen alkalmazás következtében (lásd még 4.3 és 4.4 pontokat)

	Szembetegségek és szemészeti tünetek
	Nem ismert
	· Szemészeti rendellenességek, beleértve a színlátás romlását

	Érbetegségek és tünetek
	Nem ismert
	· Gyengeség, hypotensio eszméletvesztéssel (különösen, ha az intravénás injekciót túl gyorsan adják; per os alkalmazás után csak kivételesen) vagy anélkül előfordulhat.

· Artériás vagy vénás thrombosis bárhol

	Immunrendszeri betegségek és tünetek
	Nem ismert
	· Túlérzékenységi reakciók, akár anaphylaxia is

	Vese- és húgyúti betegségek és tünetek
	Nem ismert
	· Akut veseelégtelenség renalis corticalis necrosis következtében


Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 

Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.
4.9
Túladagolás

Túladagolással kapcsolatos esetet nem jelentettek.

A túladagolás jelei és tünetei lehetnek: szédülés, fejfájás, alacsony vérnyomás, görcsrohamok. Kimutatták, hogy a görcsrohamok nagyobb gyakorisággal alakulnak ki az adag emelésével.

Túladagolás esetén támogató kezelés javasolt.

5.
FARMAKOLÓGIAI TULAJDONSÁGOK

5.1
Farmakodinámiás tulajdonságok

Farmakoterápiás csoport: Vérzéscsillapítók, antifibrinolitikumok, aminosavak 
ATC kód: B02A A02

A tranexámsav, a plazmin fibrinolitikus aktivitásának gátlásán keresztül fejti ki antihaemorrhagiás hatását. 
A tranexámsav és a plazminogén komplexet képez; ez a kötés fennmarad a plazminogén-plazmin átalakulást követően is.

A tranexámsavhoz kötött plazmin fibrinre kifejtett hatása jelentősen csökkent a szabad plazminéhoz képest.

In vitro vizsgálatokban kimutatták, hogy a nagy dózisú tranexámsav gátolja a komplementrendszer aktivitását.

Gyermekek és serdülők
1 éves kor feletti gyermekek:

Áttekintve az irodalmat, 12 hatásossági vizsgálatot végeztek el gyermek szívsebészetben, melyekbe összesen 1073 gyermeket választottak be, közülük 631 kapott tranexámsav‑kezelést. A legtöbb vizsgálat placebo‑kontrollos volt. A vizsgált populáció heterogén volt a kort, a sebészeti beavatkozás típusát és az adagolási sémákat illetően. A tranexámsavval kapcsolatos vizsgálati eredmények azt mutatják, hogy a vérveszteség mértéke és az igényelt vérkészítmények mennyisége csökkent a gyermek szívsebészetben cardiopulmonaris bypass (CPB) esetén, ahol nagyon magas a vérzésveszély, különösen a cyanoticus, vagy ismételt beavatkozáson átesett betegek esetében. A leggyakrabban alkalmazott adagolási séma az alábbi volt:

· az első 10 mg/ttkg bólus az altatás megkezdése után, a bőrmetszés előtt

· folyamatos 10 mg/ttkg/óra infúzió vagy a CPB-pumpába adott injekcióként az első adagot a CPB eljáráshoz igazítva akár a beteg testsúlya szerinti 10 mg/ttkg adagban, akár a CPB‑pumpa kezdő térfogatának megfelelő adagban, az utolsó 10 mg/ttkg injekciót a CPB végén beadva.

Ugyan vizsgálatokat csak nagyon kevés betegnél végeztek, a korlátozottan rendelkezésre álló adatok azt mutatják, hogy kedvezőbb a folyamatos infúzió, mivel így a terápiás plazmaszint a műtét teljes ideje alatt fenntartható.

Gyermekeknél nem végeztek specifikus dózis-hatás vagy farmakokinetikai vizsgálatot.

5.2 
Farmakokinetikai tulajdonságok

Felszívódás

A rövid intravénás infúzió beadását követően a tranexámsav plazma csúcskoncentrációja gyorsan kialakul, ezt követően a plazmakoncentráció multi-exponenciálisan csökken.

Eloszlás
A tranexámsav plazmafehérjékhez való kötődése 3% terápiás plazmaszintek esetén, és úgy tűnik ez teljesen a plazminogénhez való kötődésének köszönhető. A tranexámsav nem kötődik a szérum albuminhoz. Megoszlási térfogata 9‑12 liter. 

A tranexámsav átjut a placentán. 12 terhes nőnek adott 10 mg/kg intravénás injekció után a tranexámsav szérumkoncentrációja 10‑53 mikrogramm/ml, míg a köldökzsinórvérben 4‑31 mikrogramm/ml volt. A tranexámsav gyorsan diffundál az ízületi folyadékba és a synovialis membránba. 17 térdműtéten átesett betegnél, 10 mg/ml intravénás injekcióként történő alkalmazás után a koncentrációk az ízületi folyadékban hasonlóak voltak, mint a megfelelő szérummintákban. A tranexámsav koncentrációja számos egyéb szövetben a vérben mérhető mennyiség tört része volt (anyatejben egy százada, a cerebrospinalis folyadékban egy tizede, a csarnokvízben egy tizede). A tranexámsav kimutatható volt az ondóban, ahol gátolta a fibrinolitikus aktivitást, de nem befolyásolta a spermák mozgását.

Elimináció
Változatlan formában választódik ki a vizelettel. A vizelettel történő kiválasztás, mely a kiválasztás fő formája, főleg glomerulus filtrációval történik. A vese-clearance megegyezik a plazma-clearance-szel (110‑116 ml/perc). 10 mg/ttkg intravénás alkalmazást követően a beadott dózis 90%-a az első 24 órában kiválasztódik. 
Eliminációs felezési ideje kb. 3 óra. 

Különleges betegcsoportok
Vesekárosodásban szenvedő betegeknél emelkedett a plazmakoncentráció.

Nem végeztek speciális farmakokinetikai vizsgálatot gyermekekkel.

5.3
A preklinikai biztonságossági vizsgálatok eredményei

A hagyományos – farmakológiai biztonságossági, ismételt dózisú toxicitási, genotoxicitási, karcinogenitási, reprodukcióra-, és fejlődésre kifejtett toxicitási – vizsgálatokból származó nem‑klinikai jellegű adatok azt igazolták, hogy a készítmény alkalmazásakor különleges humán veszély nem várható.

Intrathecalis alkalmazás esetén állatoknál epileptogén hatást figyeltek meg a tranexámsav alkalmazásával összefüggésben.
6. GYÓGYSZERÉSZETI JELLEMZŐK

6.1
Segédanyagok felsorolása

Injekcióhoz való víz.

6.2
Inkompatibilitások

A tranexámsav nem keverhető átömlesztésre szánt vérrel vagy penicillint tartalmazó oldatokkal.
6.3
Felhasználhatósági időtartam

3 év

Felbontás után: Felbontás és hígítás után azonnal felhasználandó.

A más infúziókkal való összekeverés után nincsenek adatok. A fel nem használt oldatot meg kell semmisíteni. 

6.4
Különleges tárolási előírások

Nem fagyasztható.

A gyógyszer első felbontás utáni tárolására vonatkozó előírásokat lásd a 6.3 pontban.
6.5
Csomagolás típusa és kiszerelése

5 ml oldat (500 mg tranexámsav) fehér kódgyűrűvel ellátott, USP I-es típusú üvegből készült, átlátszó Fiolax ampullába töltve.
A csomagolás biztosítja a tranexámsav oldatos injekció stabilitását a lejárati időig.

Az ampullát a betegtájékoztatóval együtt dobozba csomagolják.

5 db ampulla dobozban.
6.6
A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk
Az egészségügyi szakemberek számára nyomatékosan ajánlott, hogy a készítmény 5 ml 

kiszerelésből való felszívása során a Tranexámsav Pharmacenter készítményt tartalmazó fecskendőket címkézzék fel az egyértelmű azonosítás és a helyes alkalmazási mód biztosítása érdekében, ezzel megelőzve a véletlen gyógyszerelési hibákat a betegnek történő beadáskor.
A tranexámsav oldatos injekció keverhető a legtöbb oldatos infúzióval, például elektrolit-, szénhidrát-, aminosav- és dextrán oldatokkal.

Heparin hozzáadható a tranexámsav oldathoz.

A Tranexámsav Pharmacenter 100 mg/ml oldatos injekció csak egyszeri használatra szolgál. Bármilyen fel nem használt készítmény, illetve hulladékanyag megsemmisítését a helyi előírások szerint kell végrehajtani.

Megjegyzés: (keresztjelzés nélkül)

Osztályozás: II./2 csoport

Korlátozott érvényű orvosi rendelvényhez kötött, szakorvosi/kórházi diagnózist követően folyamatos szakorvosi ellenőrzés mellett alkalmazható gyógyszer (Sz).

7.
FORGALOMBA HOZATALI ENGEDÉLY JOGOSULTJA

Pharmacenter Europe Kft.

2089 Telki, Zápor u. 1.
Magyarország
8.
A FORGALOMBA HOZATALI ENGEDÉLY SZÁMAI

OGYI-T-23770/01                5×5 ml             USP I-es típusú üveg ampulla
9.
A FORGALOMBAHOZATALI ENGEDÉLY KIADÁSÁNAK / MEGÚJÍTÁSÁNAK DÁTUMA

A forgalomba hozatali engedély első kiadásának dátuma: 2020. október 27. 
A forgalomba hozatali engedély legutóbbi megújításának dátuma: 2026. június 29.
10.
A SZÖVEG ELLENŐRZÉSÉNEK DÁTUMA

2026. június 29.

